DEAD THIS TWENTY YEARS

I am aye sittin' at my window, an' Bell's been
i' the kirkyard this dozen years.

" Leeby was sax teen month younger than
Joey, an* mair quiet like. Her heart was juist
set on helpin* aboot the hoose, an' though
she was but fower year auld she could kindle
the fire an' red up (clean up) the room,
Leeby's been my savin' ever since she was
fower year auld. Ay, but it was Joey 'at
hung aboot me maist, an' he took notice 'at
I wasna gaen out as I used to do. Since
sune after my marriage I've needed the stick,
but there was days 'at I could gang across the
road an' sit on a stane. Joey kent there was
something wrang when I had to gie that up,
an' syne he noticed 'at I couldna even gang
to the window unless Hendry kind o' carried
me. Na, ye wouldna think 'at there could hae
been days when Hendry did that, but he did.
He was a sort o* ashamed of ony o' the neigh-
bours saw him so affectionate like, but he was
terrible taen up aboot me. His loom was
doon at Tnowhead's Bell's father's, an' often